
              คำสั่งองค์การบริหารส่วนตำบลกะหรอ
ที่    104       /2552
เรื่อง   มอบอำนาจของนายกองค์การบริหารส่วนตำบล
ให้ปลัดองค์การบริหารส่วนตำบลปฏิบัติราชการแทน
-------------------------------------------

เพื่อให้การบริหารราชการขององค์การบริหารส่วนตำบลกะหรอ เป็นไปด้วยความรวดเร็ว คล่องตัว รวมทั้งเป็นการลดขั้นตอนและระยะเวลาในการสั่งการ การอนุญาต และการอนุมัติในเรื่องเกี่ยวกับการให้บริการประชาชนโดยตรง

อาศัยอำนาจตามความแห่งพระราชบัญญัติสภาตำบลและองค์การบริหารส่วนตำบล พ.ศ. 2537 (แก้ไขเพิ่มเติมถึงฉบับที่ 5 พ.ศ. 2546) ประกอบกับประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหารส่วนตำบล ข้อ 240 “ประธานกรรมการบริหารองค์การบริหารส่วนตำบลอาจมอบอำนาจในการสั่ง การอนุญาต การอนุมัติ หรือการปฏิบัติกิจการที่ประธานกรรมการบริหารองค์การบริหารส่วนตำบลจะพึงปฏิบัติ หรือดำเนินการตามกฎหมายใด ให้ผู้ดำรงตำแหน่งใดในองค์การบริหารส่วนตำบลปฏบัติราชการแทนก็ได้ ทั้งนี้ ให้เป็นไปตามกฎหมายว่าด้วยสภาตำบลและองค์การบริหารส่วนตำบล”  จึงมอบอำนาจให้  สิบเอกกำแหง    กรงกรด   ตำแหน่ง  ปลัดองค์การบริหารส่วนตำบลกะหรอ  ปฏิบัติราชการแทนในการสั่ง การอนุญาต และการอนุมัติตามบัญชีการมอบอำนาจแนบท้ายคำสั่งนี้ ในการนี้ เมื่อปลัดองค์การบริหารส่วนตำบลกะหรอ ได้ปฎิบัติราชการแทนที่ได้รับมอบอำนาจตามคำสั่งนี้แล้ว ให้ทำบัญชีสรุปเสนอให้นายกองค์การบริหารส่วนตำบลทราบ ทุกสามสิบวัน 

ทั้งนี้  ตั้งแต่บัดนี้เป็นต้นไป 

สั่ง  ณ  วันที่  9    เดือน  เมษายน    พ.ศ.  2552




         มนัสพงค์   สุทธิเดช
(นายมนัสพงค์   สุทธิเดช)
นายกองค์การบริหารส่วนตำบลกะหรอ
บัญชีการมอบอำนาจจากนายกองค์การบริหารส่วนตำบลให้ปลัดองค์การบริหารส่วนตำบลปฏิบัติราชการแทน
แนบท้ายคำสั่งองค์การบริหารส่วนตำบลกะหรอ ที่ 104/2552  ลงวันที่  9  เมษายน  2552

